stanford-oval/wikipedia huggingface dataset:
Nikolai Skoblin
Elämä

Skoblinin mainitaan syntyneen Nižynissä Pohjois-Ukrainassa. Syntymävuodeksi on eri lähteissä mainittu muun muassa 1892, 1894 tai 1885. Hän valmistui vuonna 1914 Tšugujevin sotakoulusta vänrikiksi ja osallistui ensimmäiseen maailmansotaan. Venäjän vallankumouksen puhjetessa vuonna 1917 hän oli esikuntakapteeni. Valkoisen armeijan järjestäytyessä Skoblin liittyi kenraali Lavr Kornilovin joukkoihin. Hänet ylennettiin marraskuussa 1918 valkoisen armeijan everstiksi ja hän komensi sisällissodan aikana pelättyä Kornilovin rykmenttiä, sittemmin divisioonaa. Kenraali Pjotr Wrangel ylensi hänet sisällissodan lopussa kenraalimajuriksi. Skoblin tutustui ja rakastui vuonna 1919 laulaja Plevitskajaan, joka kannatti tuolloin bolševikkeja. He menivät naimisiin sisällissodan päätyttyä ja asettuivat asumaan Ranskaan.
Skoblin jatkoi maanpaossa osaksi ROVS:n organisaatiota liitetyn ”Kornilovin iskurykmentin” komentajana. Vuonna 1933 ROVS:n johtaja kenraali Miller teki hänestä järjestön tiedustelujohtajan. Skoblin kiersi luomassa salaisia tiedusteluverkostoja vaimonsa konserttimatkojen varjolla muun muassa Suomessa. Ilmeisesti vaimonsa vaikutuksesta Skoblin ryhtyi vuonna 1930 työskentelemään neuvostovakoilulle. Skoblinin kilpailija Viktor Larionov ja eräät muut alkoivat jo 1930-luvun puolivälissä epäillä häntä kaksoisagentiksi, mutta huhuja ei voitu osoittaa todeksi. Kun NKVD vuonna 1937 päätti siepata Millerin Neuvostoliittoon, Skoblin sai tehtäväkseen houkutella tämän ansaan. Syyskuun 22. päivänä hän sanoi vievänsä Millerin tapaamaan Pariisin lähellä kahta tietolähteiksi lupautunutta saksalaista upseeria, mutta johdattikin Millerin suoraan NKVD:n miesten väijytykseen. Millerin asuntoonsa jättämä kirje paljasti nopeasti Skoblinin osuuden ihmisryöstössä, jolloin hän pakeni turvaan Neuvostoliiton Pariisin-suurlähetystöön.
Skoblin salakuljetettiin pois Ranskasta marraskuussa 1937, mutta hänen myöhempää kohtaloaan ei tiedetä varmuudella. Erään tiedon mukaan hänet vietiin Espanjaan ja hän olisi kuollut vuonna 1938 Barcelonassa joko sisällissodan ilmapommituksessa tai NKVD:n tiedustelupalvelun GUGB:n salamurhaamana. Muun muassa entinen KGB-komentaja Oleg Gordijevski on tukenut teoriaa, jonka mukaan Skoblin olisi likvidoitu. Toinen länteen loikannut neuvostovakooja Aleksandr Orlov väitti muistelmissaan, että Skoblin olisi teloitettu matkalla Neuvostoliittoon. Kiinni jäänyt Plevitskaja sai Ranskassa 20 vuoden vankeustuomion osallisuudesta Millerin sieppaukseen. Hän kuoli ranskalaisessa vankilassa Elsassissa toisen maailmansodan saksalaismiehityksen aikana.
Skoblinin puoliso Nadežda Plevitskaja nuorena.
Louis Otten

| Mitalit | Mitalit | Mitalit |  |
| --- | --- | --- | --- |
|  Louis Otten vuonna 2010. |  Louis Otten vuonna 2010. |  Louis Otten vuonna 2010. |  |
Maa:   Alankomaat
Miesten jalkapallo
|  Olympialaiset  |  Olympialaiset  |  Olympialaiset  |  |
|  Pronssia | Lontoo 1908 | joukkuekilpailu |  |
Louis ”Lou” Otten (5. marraskuuta 1883 – 7. marraskuuta 1946) oli alankomaalainen jalkapalloilija ja olympiamitalisti. Hän oli mukana vuoden 1908 kesäolympialaisissa Lontoossa pronssia voittaneessa Alankomaiden jalkapallomaajoukkueessa.
Liikkuvat lapset

| Liikkuvat lapset> Tiedot |
| --- | --- |
Kotipaikka:  Suomi
Laulukieli:  suomi
Jäsenet:  Tuula Amberla, laulu   Olli Kauniskangas, kitara   Harri Siivonen, basso   Tapio Mäkinen, saksofoni   Pekka Eskelinen, rummut, lyömäsoittimet   Paulina Ahokas, kosketinsoittimet  
Entiset jäsenet:  Kai Amberla, kitara   Jari Kauppinen, kitara   Heikki Kylä-Utsuri, kosketinsoittimet   T. T. Oksala, kosketinsoittimet  
Levy-yhtiö:  Stupido Records, 2011–   EMI, 1985–1986  
Infobox OKNimi-testi OK: 
Liikkuvat lapset on suomalainen rockyhtye, joka julkaisi 1980-luvulla kolme LP-levyä ja muutaman singlen. Yhtye teki paluun vuosituhannen vaihteessa ja julkaisi albumin vuonna 2011.
Diskografia > Liikkuvat Lapset

1983 Emppu Records (omakustanne)
Kokoonpano: Tuula Amberla (laulu), Kai Amberla (kitara), Harri Siivonen (basso), Jari Kauppinen (kitara), Tapio Mäkinen (saksofoni) ja Pekka Eskelinen (rummut).
Mannertenvälinen
Oodi miehelle
Naamiot
Tahdon...
Paras ystäväni
Minne menit
Outo vieras
Kuutamosuu
Diskografia > Viettelyksen vaunu

(1985) EMI
Kokoonpano: Tuula Amberla (laulu), Pekka Eskelinen (lyömäsoittimet), Olli Kauniskangas (kitara), Harri Siivonen (basso), Heikki Kylä-Utsuri (koskettimet), Tapio Mäkinen (saksofoni) ja T. T. Oksala (Fairlight).
Tuotantopäällikkö: Pedro Hietanen. Tuottaja: T. T. Oksala.
Viettelyksen vaunu
Silta
Viva!
Huomenna hän tulee
Oudon vieraan paluu
Lahjaksi annetut maailmat
Siegfrid
Käytävässä hiljaisuus
Liian monta yötä
Salama
Diskografia > Kakarakosto

(1986) EMI
Kokoonpano: Tuula Amberla (laulu), Pekka Eskelinen (lyömäsoittimet ja hanuri), Olli Kauniskangas (kitarat), Harri Siivonen (basso), Tapio Mäkinen (saksofoni) ja T. T. Oksala (koskettimet).
Kasvot kuin kello
Yksin
Kakarakosto
Varjokuvat
Olen apina
Kuiskaus rajalla
Harhaan
Ystävä
Myrskytuuli
Muhoksen suora
Komeetta
Palavat sillat
Diskografia > Palavat sillat – Soinen maa 1983–1999 2CD

(2010) EMI
Kokoelma. Kaikki julkaistut kappaleet vuoteen 1999 asti.
Diskografia > Murhe ja melankolia

(2011) Stupido Records
Tuottaja: Jani Lankinen & Liikkuvat Lapset
Aikojen alus
Piru irti Jukebox
Vieras ja levoton
Päivähoitoon
Kuilu
Ihan kauhea ikävä
Savumaa
Punaposkinen
Amon-Ra
Patsas postissa
Sumussa
Diskografia > Kuvia sinusta

(2013) Stupido Records
Tuottaja: Jani Lankinen
Juova taivaalla
Saaren taikaa
Kuvia sinusta
Kellot
Aiheesta muualla

Liikkuvien lasten esitystuotanto Suomen äänitearkistossa (1901–1999)
Live! Tonight! Sold Out!!

| Live! Tonight! Sold Out!! Nirvana |
| --- | --- | --- |

DVD-julkaisun tiedot
 Äänitetty : 1991–1993
 Julkaistu: 1994 (VHS)   2006 (DVD)
 Tuottaja(t): Dave Grohl ja Krist Novoselic (?)
 Ohjaaja: Kevin Kerslake
 Tyylilaji: Alternative rock, Grunge
 Kesto: 01.30.00
muut julkaisut
|   | Live! Tonight! Sold Out!!  |   |
Live! Tonight Sold Out!! on grunge-yhtyeen Nirvanan alun perin vuoden 1994 marraskuussa VHS-muodossa julkaistu live-taltiointi/live-dokumentti. Suurimman osan materiaalista valitsi yhtyeen keulahahmo Kurt Cobain, mutta ei saanut sitä päätökseen,sillä hän kuoli (mahdollisesti itsemurha) 1994. Muut jäsenet Krist Novoselic ja Dave Grohl kokosivat sen loppuun Kurtin toiveiden mukaisesti apunaan ohjaaja Kevin Kerslake. Taltiointi/dokumentti sisältää taltiointeja enimmäkseen yhtyeen Nevermind albumin ajoilta 1991–1992, myös pari livetaltiointia on vuodelta 1993, jotka ovat Rio de Janeirosta tammikuulta. DVD:ssä mainitaan että kokoelmataltiointi on keskeneräinen Cobainin kuoleman johdosta, tämän takia se ei sisällä yhtään In Utero albumin kiertueilta mitään materiaalia.
Kappaleluettelo

"Aneurysm" (Kahdessa osassa: 25. marraskuuta 1991 - Amsterdam, Alankomaat, ja 23. tammikuuta 1993 - Hollywood Rock, Rio de Janeiro, Brasilia. DVD-kirjasessa ilmoitettu virheellisesti 16. tammikuuta 1993 São Paulo, Brasilia)
"About a Girl" (31. lokakuuta 1991 - Seattle, Washington)
"Dive" (23. tammikuuta 1993 - Hollywood Rock, Rio de Janeiro, Brasilia. DVD-kirjasessa ilmoitettu virheellisesti 16. tammikuuta 1993 São Paulo, Brasilia)
"Love Buzz" (19. lokakuuta 1991 - Dallas, Texas / 25. marraskuuta 1991 - Amsterdam, Alankomaat)
"Breed" (31. lokakuuta 1991 - Seattle, Washington)
"Smells Like Teen Spirit" (27. marraskuuta 1991 - musiikkiohjelmassa Top of the Pops)
"Negative Creep" (22. helmikuuta 1992 - Honolulu, Havaiji)
"Come as You Are" (25. marraskuuta 1991 - Amsterdam, Holland)
"Territorial Pissings" (6. joulukuuta 1991 - ohjelmassa Jonathan Ross / 25. marraskuuta 1991 - Amsterdam, Alankomaat)
"Something in the Way" (elektroninen versio 14. helmikuuta 1992 - Osaka, Japani)
"Lithium" (30. elokuuta 1992 - Reading, Englanti)
"Drain You" (25. marraskuuta 1991 - Amsterdam, Alankomaat)
"Polly" (31. lokakuuta 1991 - Seattle, Washington)
"Sliver" (25. marraskuuta 1991 - Amsterdam, Alankomaat)
"On a Plain" (26. kesäkuuta 1992 - Roskilde, Tanska)
"Endless, Nameless" (31. lokakuuta 1991 - Seattle, Washington) (ei merkitty kappalelistassa)
Nevermind kappale "Lounge Act" soi lopputekstien aikana.
Myös monia muita pätkiä soi koko videon aikana kuten Saturday Night Live esiintymisestä 1992.
DVD-version lisämateriaali

Nirvanan esiintyminen Paradiso Clubilla Amsterdamissa on 25. marraskuuta 1991
"School"
"About a Girl"
"Been a Son"
"On a Plain"
"Blew"
Harjoitus/jammailu kappaleesta "On a Plain" soi bonusosion lopputekstien aikana.
Nirvana
| --- | --- |
Studioalbumit:   Bleach  Nevermind  In Utero 
Livealbumit:   MTV Unplugged in New York  From the Muddy Banks of the Wishkah 
Kokoelmat:  Nevermind It's an Interview | Incesticide | Nirvana | Sliver: The Best of the Box
EP:t:  Blew | Hormoaning
Singlet:  "Love Buzz" | "Sliver" | "Molly's Lips" | "Here She Comes Now" | "Smells Like Teen Spirit" | "Come as You Are" | "Lithium" | "On a Plain" | "In Bloom" | "Oh, The Guilt" | "Heart-Shaped Box" | "All Apologies" | "Rape Me" | "Pennyroyal Tea" | "About a Girl (Unplugged)" | "The Man Who Sold the World (Unplugged)" | "Where Did You Sleep Last Night" | "Lake of Fire (Unplugged)" | "Aneurysm (live)" | "Drain You (live)" | "You Know You’re Right"
Video- ja box set -julkaisut:  Live! Tonight! Sold Out!! | Singles | With the Lights Out | Classic Albums - Nirvana - Nevermind
Muuta:  Nirvanan diskografia | Grunge | X-sukupolvi | Courtney Love | Frances Bean Cobain | Kurt & Courtney | Last Days | Outcesticide | Fecal Matter | Foo Fighters | Sweet 75
Laserdiscin kannet
Nikolai Sillman

Nikolai (Niklas) Sillman (ven. Никола́й Фёдорович Си́льман, 9. toukokuuta 1858 Viapori – 6. tammikuuta 1929 Terijoki) oli Venäjän keisarillisen armeijan kenraalimajuri, joka toimi Vaasan ja Mikkelin läänien kuvernöörinä vuosina 1913–1917.
Nikolai Sillmanin vanhemmat olivat eversti Claes Gustaf Fredrik Sillman ja Xenia Sokoloff. Hänet otettiin oppilaaksi Pietarin merikadettikouluun vuonna 1874. Sillman palveli siipiratasalus Hrabryillä ja hänet ylennettiin luutnantiksi vuonna 1881. Vuonna 1886 hänet määrättiin Pietarin merikadettikoulun nuoremmaksi osastopäälliköksi.
Sillman ylennettiin kapteeniluutnantiksi ja määrättiin palvelukseen Siperian ekipaasiin vuonna 1892, josta hän sai vuonna 1895 siirron Itämeren laivastoon. Hän toimi torpedovene 112:n päällikkönä ja monitori Uraganin vanhimpana upseerina Itämeren rannikkopuolustuksessa. Sillman ylennettiin kapteeniksi ja hänet siirrettiin panssarifregatti Admiral Tšitšagovin vanhimmaksi upseeriksi vuonna 1898.
Sillman palveli Vladivostokin satamassa vuodesta 1899 ja hänet ylennettiin everstiluutnantiksi vuonna 1904. Samana vuonna hän sai ylennyksen everstiksi ja siirron Sevastopolin satamaan. Sillman palasi Vladivostokin satamaan vuonna 1906 ja Sevastopolin puoliekipaasin päälliköksi vuonna 1909. Hänet ylennettiin kenraalimajuriksi vuonna 1911.
Sillman nimitettiin Itämeren laivaston ja amiraliteetin laivaveistämöiden hallinnon jäseneksi vuonna 1913. Saman vuoden joulukuussa hänet määrättiin Vaasan läänin kuvernööriksi. Vuoden 1916 alussa Sillman siirrettiin Mikkelin läänin kuvernööriksi. Hän sai eron kuvernöörin virasta ja samalla sotapalveluksesta helmikuun vallankumouksen jälkeen vuonna 1917. Viimeiset vuotensa kenraali Sillman vietti Terijoella. Hänet on haudattu Helsingin ortodoksiselle hautausmaalle.
Sillmanin veli oli senaattori Teodor Sillman.
Aiheesta muualla

Landsmän i ryska marinen 1808-1918, s. 146; Suomen sukututkimusseuran julkaisuja XIV 1938
Mirko Harjula: "Ryssänupseerit": Ensimmäisen maailmansodan Venäjän asevoimien suomalaistaustaiset upseerit 1914-1956, sivut 74 ja 197
Lorenzo Runeberg

Lorenzo Runeberg (6. joulukuuta 1836 Helsinki – 9. huhtikuuta 1919 Helsinki) oli lääkäri, valtiopäivämies ja Johan Ludvig ja Fredrika Runebergin poika.
Henkilöhistoria

Runebergin puoliso vuodesta 1875 oli Gabriella Lévon (1857–1924). Runeberg pääsi ylioppilaaksi Porvoon lukiosta 1854. Hän opiskeli Helsingin yliopistossa ja hänestä tuli filosofian kandidaatti ja maisteri 1860, lääketieteen kandidaatti 1864 sekä lääketieteen lisensiaatti ja lääketieteen ja kirurgian tohtori 1867. Runeberg toimi muun muassa piirilääkärinä Vaasassa 1892–1897 ja Helsingissä 1897–1902 sekä lääkärinä Pariisissa ja Wienissä.   Runeberg oli porvarissäädyssä Vaasan edustaja valtiopäivillä 1897. Hän oli myös Vaasan kaupunginvaltuuston jäsen ja toimi Vaasassa puuvillatehtaan (1885–1897) ja höyrymylly-yhtiön (1877–1897) toimitusjohtajana.
Lorenzo Runeberg hoiti kansallisrunoilijaisäänsä tämän kärsimän aivoverenvuodon jälkeen.
Julkaisuja

Om behandlingen af inre barnsjukdomar, 1866 (väitöskirja)
Aiheesta muualla

Den unge Lorenzo Runeberg, 1944. Estrid Furuhjelm, teoksessa: Männniskor och minnen. Personliga hågkomster och släkthistoriska skildringar, ss. 21-49.
Neuvostoliiton jalkapallomaajoukkue

| Mitalit> Maa:   Neuvostoliitto.Miesten jalkapallo.EM-kilpailut  | Mitalit> Maa:   Neuvostoliitto.Miesten jalkapallo.EM-kilpailut  | Mitalit> Maa:   Neuvostoliitto.Miesten jalkapallo.EM-kilpailut  | Maa:   Neuvostoliitto> Miesten jalkapallo. |
| --- | --- | --- | --- |
|  Kultaa | Ranska 1960 |  |  |
|  Hopeaa | Länsi-Saksa 1988 |  |  |
|  Hopeaa | Belgia 1972 |  |  |
|  Hopeaa | Espanja 1964 |  |  |
|  Olympialaiset  |  Olympialaiset  |  Olympialaiset  |  |
|  Kultaa | Soul 1988 |  |  |
|  Kultaa | Melbourne 1956 |  |  |
|  Pronssia | Moskova 1980 |  |  |
|  Pronssia | Montreal 1976 |  |  |
|  Pronssia | München 1972 |  |  |
Neuvostoliiton jalkapallomaajoukkue edusti Neuvostoliittoa kansainvälisissä jalkapallon maajoukkuekilpailuissa.
Historiansa aikana Neuvostoliitto selviytyi seitsemän kertaa sekä maailman- että Euroopan mestaruuskilpailuhin. Joukkue voitti EM-kultaa historian ensimmäisissä EM-kisoissa Ranskassa 1960. Olympialaisista se saavutti kaksi kultaa (1956 ja 1988) ja kolme pronssia (1972, 1976 ja 1980). MM-kisoissa sen parhaimmaksi sijoitukseksi jäi neljäs sija 1966 Englannin kisoissa.
Arvokisat > Maailmanmestaruuskilpailut

1930—1954 – Ei osallistunut
1958 – Puolivälierät
1962 – Puolivälierät
1966 – 4. sija
1970 – Puolivälierät
1974 – Diskvalifoitiin
1978 – Ei selviytynyt kisoihin
1982 – 2. kierros
1986 – 2. kierros
1990 – 1. kierros
Arvokisat > Euroopan mestaruuskilpailut

1960 – Mestari
1964 – Hopeaa
1968 – 4. sija
1972 – Hopeaa
1976 – Puolivälierät
1980 – Ei selviytynyt kisoihin
1984 – Ei selviytynyt kisoihin
1988 – Hopeaa
1992 – 1. kierros (Itsenäisten valtioiden yhteisö)
Pelaajia

Igor Belanov
Oleg Blohin
Vsevolod Bobrov
Leonid Burjak
Rinat Dasajev
Revaz Dzodzuašvili
Mihail Fomenko
Juri Gavrilov
Valentin Ivanov
Lev Jašin
Gennadi Litovtšenko
Mihail Meshi
Aleksei Mihailitšenko
Igor Netto
Viktor Ponedelnik
Oleg Protasov
Jevgeni Rudakov
Eduard Streltsov
Tengiz Sulakvelidze
Igor Tšislenko
Aleksandr Zavarov
Aiheesta muualla

Wikimedia Commonsissa on kuvia tai muita tiedostoja aiheesta .
Ottelutilastoja (RSSSF)
Pelaajatilatoja (RSSSF)
Jalkapallon Euroopan-mestarit
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| 1960  Neuvostoliitto | 1964  Espanja | 1968  Italia | 1972  Saksa | 1976  Tšekkoslovakia | 1980  Saksa | 1984  Ranska | 1988  Alankomaat |  |  |
| 1992  Tanska | 1996  Saksa | 2000  Ranska | 2004  Kreikka | 2008  Espanja | 2012  Espanja | 2016  Portugali | 2020  Italia |  |  |
Jalkapallon olympiavoittajat
| 0 | 1 | 2 | 3 | 4 | 5 |
| --- | --- | --- | --- | --- | --- |
| 1900  Upton Park FC | 1904  Galt FC | 1908  Iso-Britannia | 1912  Iso-Britannia | 1920  Belgia | 1924  Uruguay |
| 1928  Uruguay | 1936  Italia | 1948  Ruotsi | 1952  Unkari | 1956  Neuvostoliitto | 1960  Jugoslavia |
| 1964  Unkari | 1968  Unkari | 1972  Puola | 1976  Itä-Saksa | 1980  Tšekkoslovakia | 1984  Ranska |
| 1988  Neuvostoliitto | 1992  Espanja | 1996  Nigeria | 2000  Kamerun | 2004  Argentiina | 2008  Argentiina |
| 2012  Meksiko | 2016  Brasilia | 2020  Brasilia |  |  |  |
No Money

| ”No Money” Galantis |
| --- | --- | --- |

Singlen tiedot
 Albumilta: The Aviary
 Julkaistu: 31. maaliskuuta 2016
 Formaatti: digitaalinen lataus
 Tuottaja(t): Galantis, Svidden, Henrik Jonback, Digital Farm Animals, Bullimore
 Tyylilaji: progressiivinen house, dance-pop
 Kesto: 03.09
 Levy-yhtiö: Big Beat Records, Warner Music Group
Galantiksen muut singlet
| ”Louder Harder Better” 2016 | ”No Money” 2016 | ”Make Me Feel” 2016 |
No Money on ruotsalaisen DJ-tuottajaduo Galantiksen kappale. Sen julkaisivat Big Beat Records ja Warner Music Group heidän toisen, The Aviary-studioalbumin johdantosinglenä 31. maaliskuuta 2016. Kappale sisältää Reece Bullimoren esittämiä kreditoimattomia sanoja ja sen ovat sanoittaneet Digital Farm Animals sekä Andrew Bullimore. Kappale samplaa hyvin paljon amen breakiä. Kappaleesta muodostui kaupallinen menestys sen päästyä singlelistan kärkeen Norjassa sekä listan kymmenen parhaan joukkoon Alankomaissa, Australiassa, Irlannissa, Isossa-Britanniassa, Itävallassa, Ruotsissa, Suomessa ja Tanskassa. Se oli myös Galantiksen ensimmäinen single, joka on päässyt Yhdysvaltain Billboard Hot 100 -listalle, jossa se pääsi parhaimmillaan sijalle 88.
Kappaleelle on toteutettu myös musiikkivideo, joka julkaistiin videopalvelu YouTubessa 11. toukokuuta 2016.
Käännös suomeksi
Nicolas de Staël

Nicolas de Staëlin ja hänen kumppaninsa Jeannine Guilloun hautakivi Pariisissa Montrougen hautausmaalla.
Nicolas de Staël (5. tammikuuta 1914 – 16. maaliskuuta 1955) oli ranskalais-venäläinen taidemaalari. Hän on abstraktia tyyliä käyttävä impressionisti, joka tunnetaan voimakkaista värien käytöstä ja paksuista öljymaalikerroksista, impastostoista, joita hän teki monesti palettiveistä käyttäen. Hänen aiheitaan olivat maisemat ja asetelmat.
Staël syntyi Pietarissa vuonna 1914 aristokraattiseen perheeseen. Hänen isänsä oli vuonna 1917 keisarin armeijan upseeri. Vuonna 1919 perhe joutui pakenemaan Venäjän vallankumousta Puolaan, jossa hänen vanhempansa kuolivat vuonna 1921. Heidän kuolemansa jälkeen hänet lähetettiin vuonna 1922 kahden sisarensa kanssa Brysseliin, jossa he asuivat venäläisessä perheessä. Hän opiskeli Brysselissä Académie Royale des Beaux-Artsissa arkkitehtuuria ja taidetta. 1930-luvulla hän asui Pariisissa. Hän matkusteli myös paljon Euroopassa. Myöhemmin Pohjois-Afrikassa etsiessään kirkasta valoa hän kohtasi vuonna 1936 Marokossa kumppaninsa Jeannine Guilloun. Vuonna 1939 hän vietti kesän Guilloun serkun Jean Deyrollen kanssa Concarneaussa, ja he kehittivät jälkikubistisen, geometrisen maalaustyylin.
Staël liittyi Ranskan Muukalaislegioonaan alkuvuodesta 1940, mutta se lopetettiin saman vuoden syyskuussa. Sen jälkeen Staël ja Guillou asuivat Nizzassa Vichyn Ranskan alueella natsi-Saksan miehitettyä Ranskan. Hän teki sisustussuunnittelijan töitä vuoteen 1943 asti, jolloin luopui toimeentulon taanneesta työstä. Hän muutti Pariisiin ja ryhtyi täysipäiväiseksi taiteilijaksi. Vuonna 1944 oli Jeanne Bucherin taidegalleriassa Staëlilla uran ensimmäinen näyttely yhdessä César Domelan ja Wassily Kandinskyn kanssa. Samana vuonna Pariisi vapautettiin. He elivät vaikeita aikoja, ja Guillou kuoli 1946. Staël jäi poikapuolen ja tyttövauvan yksinhuoltajaksi.
Staël sairasti masennusta ja teki itsemurhan 41-vuotiaana.
Aiheesta muualla

Lawrenson, Deborah: Who was Artist Nicolas de Staël and his Connection to Le Castellet in Ménerbes Perfectly Provence.  15.9.2017. Viitattu 28.8.2018. (englanniksi)
Nicholas de Stael Oil Painting Techniques. Viitattu 28.8.2018. (englanniksi)
Nicolas de Staël Artsy. Viitattu 28.8.2018. (englanniksi)
Lawrenson, Deborah: The artist at Le Castellet deborah-lawrenson.blogspot.com.  12.6.2012. Viitattu 28.8.2018. (englanniksi)
Nintendo 3DS XL

| Nintendo 3DS XL |
| --- | --- |


Muut nimet:  N3DS XL, 3DS XL
Kehittäjä:  Nintendo
Tuotesarja:  Nintendo DS -käsikonsolisarja
Sukupolvi:  Neljäs käsikonsolisukupolvi
Julkaisu:  JP 28. helmikuuta 2012 EU 28. heinäkuuta 2012 NA 19. elokuuta 2012
Valmistus lopetettu:  16. syyskuuta 2020
Mitat:  156 mm x 93 mm x 22 mm (6,1 tuumaa x 3,7 tuumaa x 0,87 tuumaa)  Paino: 336 grammaa (11,9 unssia)
Taaksepäin yhteensopivuus:  Nintendo DS, DSi, 3DS
Edeltäjä:  Nintendo 3DS
Seuraaja:  Nintendo 2DS
Lisää videopeliartikkeleitaVideopelien teemasivulla
Nintendo 3DS XL on vuonna 2012 julkaistu Nintendo 3DS:n suurempi versio. Nintendo 3DS XL:n järjestelmän näytöt ovat 90% suuremmat kuin alkuperäisessä Nintendo 3DS:ssä. Se on alkuperäistä 101 grammaa (3.6 unssia) painavampi ja tilavuudeltaan 110,94 cm3 suurempi.
Neturei Karta

Mielenosoittajia Lontoossa 2006.
Neturei Karta on palestiinalaisen rabbi Amram Blaun 1938 perustama haredijuutalainen liike, joka vastustaa sionismia ja Israelin valtiota pitäen niitä Tooran ja Talmudin vastaisina.
Liike kannattaa Israelin valtion rauhanomaista lakkauttamista ja maan luovuttamista palestiinalaisille itsenäisen Palestiinan valtion luomiseksi. Järjestön mukaan sionismi on militaristinen ja rasistinen ideologia, joka on  juutalaisen lain vastainen.
Liikkeen nykyinen johtaja on rabbi Yisroel Dovid Weiss.
Teologinen perusta

Neturei Kartan mukaan juutalaiset eivät saa omatoimisesti perustaa juutalaisvaltiota eivätkä missään tapauksessa sortaa toista kansaa, vaan heidän on odotettava messiasta, joka perustaa juutalaisille valtion rauhanomaisesti sortamatta mitään toista kansaa. Järjestön mukaan juutalaisten on elettävä diasporassa, kunnes Messias tulee, seurauksena siitä, että juutalaiset hylkäsivät Jumalan lain.
Liikkeen mukaan Israel sortaa palestiinalaisten lisäksi myös juutalaisia. Se arvostelee sionismia ja Israelia juutalaisuuden maallistamisesta ja juutalaisten aiemmin hyvien suhteiden pilaamisesta  arabeihin ja muslimeihin.
Kritiikki

Sionistit pitävät ryhmää ääriliikkeenä, joka tukee antisemitismiä. Järjestö itse taas väittää puolustavansa juutalaista uskoa ja sionistien tukevan toiminnallaan antisemitismiä.
Järjestö on puolustanut monia sionistien vastustamia henkilöitä ja järjestöjä, kuten Mahmud Ahmadinejadia, Jasser Arafatia ja Louis Farrakhania. Se myös tuki Hizbollahia vuoden 2006 sodassa ja onnitteli Hamasia vaalivoitosta Palestiinalaishallinnon parlamenttivaaleissa.
Aiheesta muualla

Wikimedia Commonsissa on kuvia tai muita tiedostoja aiheesta .
Neturei Karta International (englanniksi)
Jews Not Zionists (Arkistoitu – Internet Archive) (englanniksi)
True Torah Jews Against Zionism (englanniksi)
Naskalipeukaloiset

| Naskalipeukaloiset |
| --- | --- |
 Hylorchilus navai
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peukaloiset Troglodytidae
Suku::  Naskalipeukaloiset Hylorchilus  Nelson, 1897
Katso myös
   Naskalipeukaloiset Wikispeciesissä   Naskalipeukaloiset Commonsissa 
Infobox OKNimi-testi OK: 
Naskalipeukaloiset (Hylorchilus) on peukaloisten heimoon kuuluva varpuslintusuku. Naskalipeukaloisten sukuun kuuluu BirdLifen mukaan kaksi lajia.
Naskalipeukaloisiin kuuluvia lajeja

Naskalipeukaloinen (Hylorchilus sumichrasti)
Valkokurkkupeukaloinen (Hylorchilus navai)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Hylorchilus (englanniksi)